Eugeius etc:a. Vuiuersis etc:a, salutem etc:a. Et si cunctarum sanctarum etc:a. Cupientes igitur, ut parrochialis ecclesia sancte Marie Magdalene in monte Ruscho Aboensis diocesis, ad quam, sicut accepimus, christifideles illarum partium singularem gerunt deuotionis affectum, et que in suis structuris et edificijs utpote ruinam minantibus reparatione et restauratione indiget nonmodicum sumptuosis, ac ad illas faciendas eiusdem ecclesie non suppetunt facultates, sed eorundem fidelium suffragia sint quamplurium opurtuna, congruis honoribus frequentetur ac huiusmodi deuotio peramplius augeatur, necnon fideles ipsi eo libentius deuotionis causa ad illam confluant ac ad huiusmodi reparacionem, restaurationem et conseruationem manus promptius porrigant adiutrices, quo ex hoc ibidem dono celestis gracie vberius conspexerint se refectos, de omnipotentis Dei misericordia et beatorum Petri et Pauli apostolorum eius auctoritate confisi omnibus vere penitentibus et confessis, qui in sancte Marie Magdalene festiuitate ecclesiam ipsam deuote uisitauerint annuatim ac ad huiusmodi reparacionem, restauracionem et conseruacionem manus adiutrices porrexerint, duos annos et totidem quadragenas de iniunctis eis penitencijs misericorditer relaxamus presentibus perpetuis futuris temporibus valituris. Volumus autem, quod, si alias visitantibus dictam ecclesiam seu ad eius fabricam aut huiusmodi reparacionem, restauracionem et conseruacionem manus adiutrices porrigentibus aut alias pias inibi elemosinas erogantibus seu alias aliqua alia indulgencia in perpetuum uel ad certum tempus nondum elapsum duratura per nos concessa fuerit, presentes littere nullius existant roboris uel momenti. Datum Rome apud Sanctum Petrum anno incarnacionis Dominice millesimo quadringentesimo quadragesimo quinto, kalendis junij anno quintodecimo. An. xx. de Adria.